2000/479/EY: Komission päätös, tehty 17 päivänä heinäkuuta 2000, Euroopan epäpuhtauspäätösrekisterin (EPER) laatimisesta ympäristön pilaantumisen ehkäisemisen ja vähentämisen yhtenäistämisestä annetun neuvoston direktiivin 96/61/EY 15 artiklan mukaisesti (IPPC) (tiedoksiannettu numerolla K(2000) 2004) (ETA:n kannalta merkityksellinen teksti)



Virallinen lehti nro L 192 , 28/07/2000 s. 0036 - 0043



Komission päätös, tehty 17 päivänä heinäkuuta 2000, Euroopan epäpuhtauspäätösrekisterin (EPER) laatimisesta ympäristön pilaantumisen ehkäisemisen ja vähentämisen yhtenäistämisestä annetun neuvoston direktiivin 96/61/EY 15 artiklan mukaisesti (IPPC) (tiedoksiannettu numerolla K(2000) 2004) (ETA:n kannalta merkityksellinen teksti) (2000/479/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ymprästön pilaantumisen ehkäisemisen ja vähentämisen yhtenäistämisestä 24 päivänä syyskuuta 1996 annetun neuvoston direktiivin 96/61/EY(1) ja erityisesti sen 15 artiklan 3 kohdan, sekä katsoo seuraavaa: (1) Direktiivin 96/61/EY 15 artiklan 3 kohdassa edellytetään, että jäsenvaltiot toimittavat tiedot tärkeimmistä päästöistä ja niiden aiheuttajista. (2) Komissio julkaisee kartoituksen tulokset joka kolmas vuosi ja päättää jäsenvaltioiden toimittamien tietojen siirrossa käytettävistä muodoista ja toimitettavien tietojen yksityiskohdista direktiivin 96/61/EY 19 artiklassa säädetyn menettelyn mukaisesti. (3) Tässä päätöksessä säädetyt toimenpiteet ovat direktiivin 96/61/EY 19 artiklassa tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on ilmoitettava komissiolle kaikkien sellaisten yksittäisten laitoskokonaisuuksien päästöistä, joissa harjoitetaan yhtä tai useampaa direktiivin 96/61/EY liitteessä I mainittua toimintaa. 2. Ilmoituksessa on esitettävä kaikkien niiden liitteessä A1 määriteltyjen epäpuhtauksien päästöt ilmaan ja veteen, joiden osalta kynnysarvot ylittyvät; sekä epäpuhtaudet että kynnysarvot määritellään liitteessä A1. 3. Päästötiedot on ilmoitettava kustakin laitoskokonaisuudesta liitteessä A2 esitetyssä muodossa, ja ilmoituksessa on mainittava kaikki direktiivin 96/61/EY liitteessä I mainitut toiminnot sekä vastaavat lähdeluokat ja NOSE-P-koodit siten kuin se on määritelty liitteessä A3. 4. Jäsenvaltioiden on toimitettava komissiolle yhteenvetoilmoitus, jossa esitetään kaikkien ilmoitettujen päästöjen kansalliset kokonaismäärät kustakin lähdeluokasta sekä liitteen I mukainen päätoiminta ja vastaava liitteessä A3 määritelty NOSE-P-koodi. 2 artikla 1. Jäsenvaltioiden on tehtävä komissiolle ilmoitus joka kolmas vuosi. 2. Jäsenvaltioiden on toimitettava komissiolle ensimmäinen ilmoitus, joka sisältää vuoden 2001 päästötiedot (tai vaihtoehtoisesti vuoden 2000 tai 2002 tiedot, jos vuoden 2001 tietoja ei ole saatavilla), kesäkuussa 2003. 3. Jäsenvaltioiden on toimitettava komissiolle toinen, vuoden 2004 päästötiedot sisältävä ilmoitus kesäkuussa 2006. 4. Vuodesta T = 2008 lähtien ja toisen ilmoitusjakson tuloksista riippuen jäsenvaltioita kehotetaan toimittamaan komissiolle ilmoitus vuosittain vuoden T joulukuussa, jolloin ilmoitus koskee vuoden T-1 päästöjä. 3 artikla 1. Komissio auttaa jäsenvaltioita järjestämään valmistelevia kansallisia seminaareja ja laatii joulukuuhun 2000 mennessä EPER-rekisterin soveltamisoppaan teollisuuden edustajien avustamana ja direktiivin 96/61/EY 19 artiklassa tarkoitettua komiteaa kuullen. 2. EPER-rekisterin soveltamisoppaassa käsitellään tietojen siirrossa käytettäviä muotoja ja toimitettavien tietojen yksityiskohtia mukaan luettuna määritelmien tulkinnat, tietojen laatu ja tiedonhallinta sekä viittaukset päästöjen arviointimenetelmiin ja kunkin liitteessä A3 määritellyn lähdeluokan epäpuhtauksien toimialakohtaiset osaluettelot. 3. Komissio julkaisee ilmoitusmenettelyn tulokset kunkin ilmoitusjakson jälkeen ja tarkastelee ilmoitusprosessia uudelleen kuuden kuukauden kuluessa 2 artiklassa tarkoitetuista ajankohdista, jolloin jäsenvaltioiden on toimittettava ilmoituksensa. 4 artikla 1. Jäsenvaltioiden on toimitettava ilmoitettavat tiedot sähköistä tiedonsiirtoa käyttäen. 2. Komissio, jota avustaa Euroopan ympristökeskus, asettaa ilmoitetut tiedot yleisesti saataville levittämällä niitä Internetin kautta. 3. Liitteessä A4 esitetään päästöjen ilmoittamiseen liittyviä määritelmiä. 5 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2000. Komission puolesta Margot Wallström Komission jäsen (1) EYVL L 257, 10.10.1996, s. 26. LIITE A 1 Luettelo päästöistä, joista on ilmoitettava, jos niiden kynnysarvot ylittyvät >TAULUKON PAIKKA> LIITE A 2 >PIC FILE= "L_2000192FI.004002.EPS"> LIITE A 3 Ilmoitettavat lähdeluokat ja NOSE-P-koodit >TAULUKON PAIKKA> LIITE A 4 EPER-luetteloon liittyviä käsitteitä >TAULUKON PAIKKA>